《武陵烧书叹并序》
清代·郑珍

烘书之情何所似，有如老翁抚病子。心知元气不可复，但求无死斯足矣。

书烧之时又何其，有如慈父怒啼儿。恨死掷去不回顾，徐徐复自摩抚之。

此情自痴还自笑，心血既乾转烦恼。上寿八十能几何，为尔所累何其多。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。